Zoznam kardinálov vymenovaných Piom XII.

Toto je zoznam kardinálov vymenovaných pápežom Piom XII.

 Menovacia politika 
Pápež Pius XII. počas svojho pontifikátu (1939 1958) vymenoval celkom 56 kardinálov z 23 krajín v dvoch konzistóriách. Na rozdiel od svojho predchodcu Pia XI. boli obe konzistóriá hromadné (v prvom 32 kardinálov, v druhom 24), čím sa hlava Cirkvi snažila o naplnenie maximálneho počtu 70 členov kolégia, ktoré ustanovil pápež Sixtus V. v roku 1586. Smrť jedného plánovaného kardinála zapríčinila, že po prvom konzistóriu bolo 69 členov. Po druhom kole menovaní už Pius XII. dosiahol maximálny limit.

Aj keď bol pápež zvolený v roku 1939, so svojím prvým menovaním nových kardinálov musel počkať až do roku 1946 kvôli dovtedy prebiehajúcej druhej svetovej vojne. Druhé konzistórium zvolal v roku 1953, keď počet žijúcich kardinálov klesol na 46. Keď o päť a pol roka neskôr umrel, kardinálske kolégium malo 53 členov.

Tento pontifex výrazne zasiahol do geografického zloženia kardinálskeho kolégia. Na rozdiel od svojich predchodcov vymenoval spolu len 14 Talianov. Kým pri jeho konkláve v roku 1939 bolo spomedzi 62 voličov 35 Talianov, na voľbe jeho nástupcu v roku 1958 bolo 17 Talianov z celkového počtu 53 kardinálov. V rovnakom časovom horizonte sa počet neeurópskych kardinálov zvýšil zo 7 na 18. Z pohľadu svetadielov viedli európski kardináli, ktorých pápež vymenoval až 35 (z toho boli 14 Taliani, 5 Francúzi, 5 Španieli, 4 Nemci, 2 Briti, 2 Poliaci, 1 Maďar, 1 Chorvát a 1 Holanďan). Nasledovalo 16 amerických prelátov (z toho 5 z USA, 3 z Brazílie, 2 z Kanady a po jednom z Čile, z Kuby, z Peru, z Argentíny, z Ekvádoru a z Kolumbie). Z Ázie boli kreovaní 3 kardináli (z toho po jednom z Libanonu, z Číny a z Indie) a pre africký kontinent Pius XII. vymenoval 1 kardinála z Mozambiku. Pontifex povýšil do kardinálskeho stavu aj 1 Austrálčana a žiadneho preláta pre Oceániu. Pápežovým rozhodnutím tak vstúpili prvýkrát do kardinálskeho rádu aj preláti z Argentíny, Austrálie, Čile, Číny, Kolumbie, Kuby, Ekvádoru, Indie a Peru. Teodósio de Gouveia bol prvým kardinálom Mozambiku a zároveň prvým kardinálom, ktorý sídlil v Afrike.

Najmladšou vymenovanou osobou bol 46-ročný Talian Giuseppe Siri. Naopak najstarším kreovaným kardinálom sa stal 83-ročný Američan John Joseph Glennon. Od januára 1953 sa stal členom kardinálskeho kolégia aj Angelo Roncalli, neskorší Piov nástupca ako Ján XXIII. Tento je zároveň jedným zo štyroch prelátov z tejto generácie kardinálov uctievaných Katolíckou cirkvou. Ján XXIII. bol vyhlásený za blahoslaveného pápežom sv. Jánom Pavlom II. v roku 2000 a za svätého v roku 2014 pápežom Františkom. Ďalšie tri osoby sú uctievané ako blahoslavené: Nemec Clemens August kardinál von Galen (od roku 2005), Chorvát Alojzije kardinál Stepinac (od 1998) a Poliak Stefan kardinál Wyszyński (od 2021).

Z krajín okolo Slovenska boli okrem vyššie zmieneného Wyszyńského povýšené aj ďalšie dve osoby. Kardinálsku hodnosť prijal krakovský arcibiskup Adam Stefan kardinál Sapieha a ostrihomský arcibiskup József kardinál Mindszenty.

Posledným žijúcim kardinálom, ktorého vymenoval pápež Pius XII., bol Kanaďan Paul-Émile kardinál Léger. Skonal 13. novembra 1991, teda 33 rokov po smrti pontifika.

 Konzistórium 18. februára 1946 
náhľad|V roku 1946 bol vymenovaný za kardinála aj Poliak Adam Stefan Sapieha.
náhľad|Prvý čílsky kardinál José María Caro.
 Krikor kardinál Bédros XV. Agagianian (1895 1971)
 John Joseph kardinál Glennon (1862 1946)
 Benedetto Aloisi kardinál Masella (1879 1970)
 Clemente kardinál Micara (1879 1965)
 Adam Stefan kardinál Sapieha (1867 1951)
 Edward Aloysius kardinál Mooney (1882 1958)
 Jules-Géraud kardinál Saliège (1870 1956)
 James Charles kardinál McGuigan (1894 1974)
 Samuel Alphonse kardinál Stritch (1887 1958)
 Agustín Parrado kardinál García (1872 1946)
 Clément-Émile kardinál Roques (1880 1964)
 Jan kardinál de Jong (1885 1955)
 Carlos Carmelo kardinál de Vasconcelos Motta (1890 1982)
 Pierre kardinál Petit de Julleville (1876 1947)
 Norman Thomas kardinál Gilroy (1896 1977)
 Francis Joseph kardinál Spellman (1889 1967)
 José María Caro kardinál Rodríguez (1866 1958)
 Teódosio Clemente kardinál de Gouveia (1889 1962)
 Jaime de Barros kardinál Câmara (1894 1971)
 Enrique kardinál Pla y Deniel (1876 1968)
 Manuel kardinál Arteaga y Betancourt (1879 1963)
 Joseph kardinál Frings (1887 1978)
 Juan Gualberto kardinál Guevara (1882 1954)
 Bernard William kardinál Griffin (1899 1956)
 Manuel kardinál Arce y Ochotorena (1879 1948)
 József kardinál Mindszenty (1892 1975)
 Ernesto kardinál Ruffini (1888 1967)
 Konrad kardinál von Preysing Lichtenegg-Moos (1880 1950)
  bl. Clemens August kardinál von Galen (1878 1946)
 Antonio kardinál Caggiano (1889 1979)
 Thomas kardinál Tien-ken-sin, SVD (1890 1967)
 Giuseppe kardinál Bruno (1875 1954)

 Konzistórium 12. januára 1953 
náhľad|Za kardinála bol vymenovaný aj Angelo Roncalli, neskorší pápež Ján XXIII. a svätec.
náhľad|Členom kardinálskeho kolégia sa od 12. januára 1953 stal aj neskorší poľský blahoslavený Stefan Wyszyński.
 Celso Benigno Luigi kardinál Costantini (1876 1958)
 Augusto Álvaro kardinál da Silva (1876 1968)
 Gaetano kardinál Cicognani (1881 1962)
 sv. Angelo kardinál Roncalli (1881 1963), neskôr pápež Ján XXIII.
 Valerio kardinál Valeri (1883 1963)
 Pietro kardinál Ciriaci (1885 1966)
 Francesco kardinál Borgongini Duca (1884 1954)
 Maurice kardinál Feltin (1883 1975)
 Marcello kardinál Mimmi (1882 1961)
 Carlos María Javier kardinál de la Torre (1873 1968)
 bl. Alojzije kardinál Stepinac (1898 1960)
 Georges-François-Xavier-Marie kardinál Grente (1872 1959)
 Giuseppe kardinál Siri (1906 1989)
 John Francis kardinál d’Alton (1882 1963)
 James Francis kardinál McIntyre (1886 1979)
 Giacomo kardinál Lercaro (1891 1976)
 bl. Stefan kardinál Wyszyński (1901 1981)
 Benjamin kardinál de Arriba y Castro (1886 1973)
 Fernando kardinál Quiroga y Palacios (1900 1971)
 Paul-Émile kardinál Léger (1904 1991)
 Crisanto Luque kardinál Sánchez (1889 1959)
 Valerian kardinál Gracia (1900 1978)
 Joseph kardinál Wendel (1901 1960)
 Alfredo kardinál Ottaviani (1890 1979)

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Piom XI. (predchodcom)
 Zoznam kardinálov vymenovaných Jánom XXIII. (nástupcom)

 Zdroj 

Pius 12